
 DR.30.4.2008 

 

80 

 Natijahnya, kini Dewan Rakyat menyaksikan kehadiran 82 orang Ahli-ahli Yang 
Berhormat dari pembangkang kerana perkiraan sistem dan amalan demokrasi ala 
Westminster dengan izin, yang masih diguna pakai dalam negara kita, pihak pembangkang 
yang memperoleh 49.4% undi popular hanya diwakili oleh 36.9% bilangan Ahli-ahli Yang 
Berhormat.  Jika sistem perwakilan berkadar atau proportionate representation, dengan izin 
diguna pakai secara mutlak bagi pilihan raya yang lalu, maka pada hari ini, pembangkang 
seharusnya paling tidak diwakili oleh 110 ahli berbanding 112 ahli dari Barisan Nasional 
iaitu perbezaan hanya 2 kerusi.   

 Beberapa Ahli:    [Bangun] 

 Datin Seri Dr. Wan Azizah Wan Ismail [Permatang Pauh]:  Ya, sila. 

 Datuk Bung Moktar bin Radin [Kinabatangan]:  Terima kasih Yang Berhormat 
ketua pembangkang.  Dengan adanya keputusan pilihan raya yang sedemikian, apakah 
Yang Berhormat beranggapan bahawa negara kita ini benar-benar mengamalkan sistem 
demokrasi sehingga ada negeri yang diperintah oleh Barisan Nasional dimenangi oleh 
pembangkang, sehingga kemenangan Barisan Nasional 2/3 dikurangkan ataupun masih 
belum telus lagi pilihan raya yang kita hadapi, dan akan ada lagi demonstrasi di jalanan 
meminta BERSIH dalam pilihan raya kita. 

 Datin Seri Dr. Wan Azizah Wan Ismail [Permatang Pauh]:  Terima kasih Yang 
Berhormat yang sudah lama dalam Parlimen.  Memanglah kita sudah lalui Pilihan Raya 
Umum yang baru berlalu, tetapi saya juga hendak bertanya kenapa pada saat-saat akhir 
sekali tidak boleh kita adakan dakwat hitam?  [Tepuk]  Kenapakah apa yang kita katakan 
daftar pemilih itu berbeza? Apakah kita ada masalah lagi yang tidak ditangani oleh 
kerajaan?  Namun saya berterima kasih kepada rakyat yang berani bangun, kalau pun kita 
ada banyak halangan, kami masih lagi mendapat mandat rakyat.  Bayangkanlah kalau kita 
dapat semuanya adil dan saksama.  [Tepuk] 

Beberapa Ahli: [Bangun]  

 Datuk Haji Ab. Halim Ab. Rahman [Pengkalan Chepa]:  Minta jalan sikit. 

Datin Seri Dr. Wan Azizah Wan Ismail [Permatang Pauh]:  Terima kasih.  Ini 
tajuk kecil. 

 Tuan Yang di-Pertua:  Mencelah, Pengkalan Chepa. 

Datuk Haji Ab. Halim Ab. Rahman [Pengkalan Chepa]:  Tuan Yang di-Pertua, 
mengikut kenyataan yang dikeluarkan oleh Tan Sri Pengerusi  SPR, ada 4.5 juta nama-
nama yang tidak patut ada di dalam daftar pemilih masih ada iaitu mulai daripada 1957 
sampai Julai 2002.  Ada pun nama-nama mulai Julai 2002 sampai hari ini boleh 
dibersihkan.  Maknanya pilihan raya ini masih tidak telus.  Kuasa yang ada dalam Akta 
Pilihan Raya itu, SPR dibenarkan membuat pembersihan.  Ini perlu, kerajaan mengambil 
satu sikap meminda akta itu untuk membersihkan.  Ini hanya ada dalam kuasa kerajaan.  
Apakah Yang Berhormat Permatang Pauh bersetuju dengan kenyataan itu? 

Datin Seri Dr. Wan Azizah Wan Ismail [Permatang Pauh]:  Terima kasih 
Pengkalan Chepa.  Memang saya bersetuju.  Itulah yang saya katakan tadi.  Kalaulah kita 
ada pilihan raya yang betul-betul bersih, kemungkinan lain.  Meski pun demikian Tuan Yang 
di-Pertua, kita bersyukur bahawa rakyat juga telah membuat keputusan dengan memberi 
mandat kepada pembentukan kerajaan pakatan rakyat di negeri Selangor, Perak, Kedah, 
Pulau Pinang dan Kelantan.  Saya yakin dan percaya segala keputusan ini merupakan 
isyarat jelas bahawa rakyat inginkan perubahan, yakni perubahan ke arah Malaysia baru di 
masa hadapan. 

■1650 

Insya-Allah, mandat yang diberikan rakyat tidak akan disia-siakan oleh kami dan 
kami akan memastikan suara dan harapan mereka akan diungkit dan diisi, bukan sahaja 
dalam Parlimen tetapi di mana jua ruang dan peluang yang ada.  Tuan Yang di-Pertua... 

Dr. Haji Mohd. Puad Zarkashi [Batu Pahat]:  Laluan, Yang Berhormat. 



80. Natijahnya, kini Dewan Rakyat menyaksikan kehadiran 82 orang Ahli-ahli Yang Berhormat dari pembangkang kerana perkiraan sistem dan amalan demokrasi ala Westminster dengan izin, yang masih diguna pakai dalam negara kita, pihak pembangkang yang memperoleh 49.4% undi popular hanya diwakili oleh 36.9% bilangan Ahli-ahli Yang Berhormat. Jika sistem perwakilan berkadar atau proportionate representation, dengan izin diguna pakai secara mutlak bagi pilihan raya yang lalu, maka pada hari ini, pembangkang seharusnya paling tidak diwakili oleh 110 ahli berbanding 112 ahli dari Barisan Nasional iaitu perbezaan hanya 2 kerusi. Beberapa Ahli: [Bangun]. Datin Seri Dr. Wan Azizah Wan Ismail [Permatang Pauh]: Ya, sila. Datuk Bung Moktar bin Radin [Kinabatangan]: Terima kasih Yang Berhormat ketua pembangkang. Dengan adanya keputusan pilihan raya yang sedemikian, apakah Yang Berhormat beranggapan bahawa negara kita ini benar-benar mengamalkan sistem demokrasi sehingga ada negeri yang diperintah oleh Barisan Nasional dimenangi oleh pembangkang, sehingga kemenangan Barisan Nasional 2/3 dikurangkan ataupun masih belum telus lagi pilihan raya yang kita hadapi, dan akan ada lagi demonstrasi di jalanan meminta BERSIH dalam pilihan raya kita. Datin Seri Dr. Wan Azizah Wan Ismail [Permatang Pauh]: Terima kasih Yang Berhormat yang sudah lama dalam Parlimen. Memanglah kita sudah lalui Pilihan Raya Umum yang baru berlalu, tetapi saya juga hendak bertanya kenapa pada saat-saat akhir sekali tidak boleh kita adakan dakwat hitam? [Tepuk] Kenapakah apa yang kita katakan daftar pemilih itu berbeza? Apakah kita ada masalah lagi yang tidak ditangani oleh kerajaan? Namun saya berterima kasih kepada rakyat yang berani bangun, kalau pun kita ada banyak halangan, kami masih lagi mendapat mandat rakyat. Bayangkanlah kalau kita dapat semuanya adil dan saksama. [Tepuk]. Beberapa Ahli: [Bangun]. Datuk Haji Ab. Halim Ab. Rahman [Pengkalan Chepa]: Minta jalan sikit. Datin Seri Dr. Wan Azizah Wan Ismail [Permatang Pauh]: Terima kasih. Ini tajuk kecil. Tuan Yang di-Pertua: Mencelah, Pengkalan Chepa. Datuk Haji Ab. Halim Ab. Rahman [Pengkalan Chepa]: Tuan Yang di-Pertua, mengikut kenyataan yang dikeluarkan oleh Tan Sri Pengerusi SPR, ada 4.5 juta nama- nama yang tidak patut ada di dalam daftar pemilih masih ada iaitu mulai daripada 1957 sampai Julai 2002. Ada pun nama-nama mulai Julai 2002 sampai hari ini boleh dibersihkan. Maknanya pilihan raya ini masih tidak telus. Kuasa yang ada dalam Akta Pilihan Raya itu, SPR dibenarkan membuat pembersihan. Ini perlu, kerajaan mengambil satu sikap meminda akta itu untuk membersihkan. Ini hanya ada dalam kuasa kerajaan. Apakah Yang Berhormat Permatang Pauh bersetuju dengan kenyataan itu?. Datin Seri Dr. Wan Azizah Wan Ismail [Permatang Pauh]: Terima kasih Pengkalan Chepa. Memang saya bersetuju. Itulah yang saya katakan tadi. Kalaulah kita ada pilihan raya yang betul-betul bersih, kemungkinan lain. Meski pun demikian Tuan Yang di-Pertua, kita bersyukur bahawa rakyat juga telah membuat keputusan dengan memberi mandat kepada pembentukan kerajaan pakatan rakyat di negeri Selangor, Perak, Kedah, Pulau Pinang dan Kelantan. Saya yakin dan percaya segala keputusan ini merupakan isyarat jelas bahawa rakyat inginkan perubahan, yakni perubahan ke arah Malaysia baru di masa hadapan. #1650. Insya-Allah, mandat yang diberikan rakyat tidak akan disia-siakan oleh kami dan kami akan memastikan suara dan harapan mereka akan diungkit dan diisi, bukan sahaja dalam Parlimen tetapi di mana jua ruang dan peluang yang ada. Tuan Yang di-Pertua... Dr. Haji Mohd. Puad Zarkashi [Batu Pahat]: Laluan, Yang Berhormat.